**D I S P O Z I Ţ I A**

**nr. 173 din 9 mai 2022**

**privind** **desemnarea persoanelor responsabile cu completarea şi**

**actualizarea Formularelor de integritate** **reglementate prin mecanismul**

**de prevenire a conflictului de interese în cadrul procedurilor inițiate prin**

**sistemul electronic de achiziţii publice**

Preşedintele Consiliului Judeţean Cluj,

Analizând referatul Serviciului Lucrări şi Achiziţii Publice nr. 17767/03.05.2022,privind desemnarea persoanelor responsabile cu completarea şi actualizarea Formularelor de integritate reglementate prin mecanismul de prevenire a conflictului de interese în cadrul procedurilor inițiate prin sistemul electronic de achiziţii publice;

Având în vedere dispozițiile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 3 alin. (2), art. 36, art. 58 alin. (1) și (3) și ale art. 64-65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* + art. 6-13, art.75, art.173, art.190, art.191 alin. (4) lit.a), alin. (6) lit. a)- c), lit.f), art.220, art.223, art.226, art.228, art. 368, art.373, art.430, art.445, art. 550 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 4, art. 5 alin. (4), art.13 din Legea nr. 184/2016 privind instituirea unui mecanism de prevenire a conflictului de interese în procedura de atribuire a contractelor de achiziţie publică;
  + obiectivul specific 4.4. din Anexa nr. 2 și punctul 4 din Anexa nr. 3 la Hotărârea Guvernului nr. 1269/2021 privind aprobarea Strategiei naţionale anticorupţie 2021-2025 şi a documentelor aferente acesteia;
  + Ordinului Secretariatului General al Guvernului nr. 600/2018 privind aprobarea Codului controlului intern managerial al entităţilor publice;

În temeiul drepturilor conferite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

**d i s p u n e:**

**Art. 1.** Se desemnează persoanele responsabile cu completarea şi actualizarea Formularelor de integritate reglementate prin mecanismul de prevenire a conflictului de interese în cadrul procedurilor inițiate prin sistemul electronic de achiziţii publice:

1. Matei Petru – consilier achiziții publice - Serviciul Lucrări şi Achiziţii Publice;
2. Inoan Mihăiță - consilier achiziții publice - Serviciul Lucrări şi Achiziţii Publice;
3. Tiuca Adina - consilier achiziții publice - Serviciul Lucrări şi Achiziţii Publice;
4. Măgrădean Juliette - consilier achiziții publice - Serviciul Lucrări şi Achiziţii Publice;
5. Cristea Corina – consilier juridic - Serviciul Lucrări şi Achiziţii Publice;
6. Pavel Sebastian - consilier achiziții publice - Serviciul Lucrări şi Achiziţii Publice;
7. Jucan Ramona Maria - consilier achiziții publice - Serviciul Lucrări şi Achiziţii Publice;

**Art. 2***.* La data comunicării prezentei dispoziții, Dispoziția Președintelui Consiliului Județean Cluj nr. 484/10.07.2017 privind numirea persoanelor responsabile cu completarea şi actualizarea Formularelor de integritate aferente procedurilor de atribuire derulate de către Consiliul Județean Cluj, se abrogă.

**Art. 3***.* Prezenta dispoziţie se comunică prin poșta electronică persoanelor desemnate la art.1, Prefectului Judeţului Cluj și se aduce la cunoştinţă publică prin postare pe pagina de internet www.cjcluj.ro.

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci